56. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. ΔΥ 13α/οικ. 34057 της 15/23 Οκτ. 1997 (ΦΕΚ Β΄ 951) Γιατροί πρωτοβάθμιας φροντίδας Υγείας Υπαίθρου. Έχοντας υπόψη: 1.Τις διατάξεις του Ν.Δ. 67/1968, του Νόμ. 1397/83, του 1579/85 και του Νόμ. 1759/88. 2.Τις διατάξεις του Νόμ. 2071/92 και Νόμ. 2194/94. 3.Τις διατάξεις της παρ. 1 του άρθρ. 26 του Νόμ. 2519/97. 4.Το γεγονός ότι το ύψος της δαπάνης που προκαλείται από την απόφαση αυτή σε βάρος των πιστώσεων των προϋπολογισμών των Νοσοκομείων δεν μπορεί να προσδιορισθεί, αλλά που θα καλυφθεί από τους προϋπολογισμούς των Νοσοκομείων. 5.Την αριθ. 53/1.8.97 (Π.Υ.Σ.) Πράξη του Υπουργικού Συμβουλίου. 6.Τις ανάγκες της υπηρεσίας, αποφασίζουμε: 1.Σε κενές και κενούμενες θέσεις γιατρών υπηρεσίας υπαίθρου (αγροτικών) διορίζονται κατά προτεραιότητα γιατροί με ειδικότητα Γενικής Ιατρικής. 2.Οι προκηρυσσόμενες θέσεις είναι πλήρους και αποκλειστικής απασχόλησης. 3.Οι καταλαμβανόμενες θέσεις μετατρέπονται με την απόφαση διορισμού σε θέσεις του κλάδου Ε.Σ.Υ. 4.Οι διοριζόμενοι τοποθετούνται στη θέση Επιμελητή Β΄ με θητεία, η οποία ορίζεται σε 4 έτη. 5.Η αίτηση διορισμού από τους ενδιαφερόμενους υποβάλλεται μετά την ανακοίνωση της θέσης. 6.Η υπηρεσία μας κάθε Τετάρτη καταρτίζει κατάσταση των κενών θέσεων Κέντρων Υγείας και Περιφ. Ιατρείων, σύμφωνα με τις αναφορές των Περιφερειακών Υπηρεσιών και στη συνέχεια αναρτά αυτήν σε ειδική θέση, στην είσοδο του καταστήματος του Υπουργείου. Η κατάσταση ισχύει μέχρι και την Παρασκευή της ίδιας εβδομάδας. Για τις θέσεις, οι ενδιαφερόμενοι γιατροί μπορούν να υποβάλλουν σχετική έντυπη αίτηση δηλώνοντας 2 προτιμήσεις κενών θέσεων Περιφ. Ιατρρείων και Κέντρων Υγείας της ισχύουσας προκήρυξης με τα απαιτούμενα δικαιολογητικά για το διορισμό τους. Πέραν της προθεσμίας αυτής αιτήσεις δεν γίνονται δεκτές. Τα απαιτούμενα δικαιολογητικά είναι: α.Αίτηση (χορηγείται από την Υπηρεσία μας) β.Επικυρωμένο αντίγραφο Αστυνομικής Ταυτότητας γ.Πλήρες αντίγραφο ποινικού Μητρώου τύπου Α΄ δ.Αντίγραφο πτυχίο (για πτυχία Αλλοδαπής): ξενόγλωσσο και μετάφραση. Για Ιταλικά πτυχία επιπλέον ESAME DI STATO και μετάφραση. Για πτυχία άλλων χωρών (πλην Ε.Ο.Κ.), επί πλέον: ΔΙΚΑΤΣΑ. ε.Άδεια άσκησης επαγγέλματος από οικεία Ελληνική Νομαρχία. στ.Τίτλος ειδικότητας. ζ.Πιστοποιητικό υγείας και αρτιμέλειας (από οικεία Υγειονομική Επιτροπή). 560 34.Ζ.α.55α Άσκηση Ιατρικού Επαγγέλματος Άσκηση Ιαρικού Επαγγέλματος 34.Ζ.α.56-58 η.Πιστοποιητικό στρατολογικής κατάστασης τύπου Α΄ ή σχετική βεβαίωση οριστικής απόλυσης από τη Μονάδα τους (για άρρενες). θ.Σε περίπτωση προϋπηρεσίας σε Νοσοκομείο, βεβαίωση παραίτησης και διαγραφής από τη δύναμη του προσωπικού του Νοσοκομείου. ι.Υπεύθυνη δήλωση του Νόμ. 1599/86 όπου θα δηλώνεται: ότι δεν κατέχει άλλη θέση στο Δημόσιο ή σε Ν.Π.Δ.Δ. και ότι δεν τυγχάνει συνταξιούχος. 7.Σε περίπτωση περισσοτέρων από έναν υποψηφίους για την ίδια θέση διορίζεται ο αρχαιότερος στην ειδικότητα. 8.Όταν οι υποψήφιοι έχουν την ίδια ημερομηνία κτήσης ειδικότητας, γίνεται κλήρωση παρουσία τους για την επιλογή εκείνου του γιατρού που θα διορισθεί. 9.Αν δεν υπάρχουν υποψήφιοι στις θέσεις που ανακοινώνονται, τοποθετούνται γιατροί υπόχρεοι υπηρεσίας υπαίθρου κατά την ισχύουσα διαδικασία. 10.Οι διοριζόμενοι με ειδικότητα γενικής Ιατρικής  δεν μετακινούνται κατά οποιονδήποτε τρόπο από τη θέση τους κατά τη διάρκεια της πρώτης θέσης τους. 